Α.Ο. Τρίκαλα Basket

Ο Α.Ο. Τρίκαλα Basket είναι ελληνικό αθλητικό σωματείο με έδρα την πόλη των Τρικάλων. Ιδρύθηκε το καλοκαίρι του 2022 ως Trikala Basket, από τη συνένωση τεσσάρων προγενέστερων ομάδων της περιοχής με στόχο τη δημιουργία ενός ισχυρού φορέα. Το έμβλημά του είναι οι δύο ενωμένοι κρίκοι, σύμβολο του Α.Ο. Τρίκαλα. Ο σύλλογος καλλιεργεί τμήματα τόσο ενηλίκων όσο και νεαρότερων ηλικιακά αθλητών. Νομικά διαθέτει τη μορφή σωματείου ερασιτεχνικής άθλησης. Επίσημη έδρα του ανδρικού τμήματος είναι το Δημοτικό Κλειστό Γυμναστήριο Τρικάλων, χωρητικότητας 2.500 καθήμενων θεατών,«Δημοτικό Κλειστό Γυμναστήριο Τρικάλων» , πληροφορίες στον ιστότοπο Gipeda.gr. ενώ οι ακαδημίες χρησιμοποιούν συμπληρωματικά το Κλειστό Γυμναστήριο του Ε.Α.Κ. Μπάρας.

 Προκάτοχοι 

Τον Αύγουστο του 2021 ανακοινώθηκε η σύμπραξη των σωματείων Α.Ο. Αίολος Τρικάλων (ίδρυση 1993) και Γυμναστικού Συλλόγου Γόμφων (ίδρυση 1988) με στόχο τη δημιουργία ανταγωνιστικής ομάδας που θα συμμετείχε στο Πρωτάθλημα της Β΄ Εθνικής.«Ενώθηκαν Αίολος -Γόμφοι για μια ομάδα στην Β' Εθνική μπάσκετ», άρθρο στον ιστότοπο TrikalaSportiva.gr, 11 Αυγούστου 2021. Η πράξη φάνηκε να ήταν προς τη σωστή κατεύθυνση με δεδομένο ότι η ομάδα ολοκλήρωσε τις αγωνιστικές της υποχρεώσεις στη 2η θέση της τελικής βαθμολογικής κατάταξης στον Όμιλό της. Ωστόσο παρέμεινε στην Κατηγορία καθώς βάσει προκήρυξης η απευθείας άνοδος ήταν προνόμιο μόνο των πρωτοπόρων.

Στο τέλος Μαΐου του 2022 ανακοινώθηκε πως στο σχήμα θα προσχωρούσε με το ίδιο σκεπτικό η έτερη ομάδα της πόλης που αγωνιζόταν στην ίδια Κατηγορία, οι Ίκαροι Τρικάλων, οι οποίοι είχαν τερματίσει στην 5η θέση.«Ενώνουν δυνάμεις Αίολος-Γόμφοι και Ίκαροι Τρικάλων», άρθρο στον ιστότοπο MagnesiaNews.gr, 31 Μαΐου 2022.«Η ισχύς εν τη ενώσει για το μπάσκετ των Τρικάλων…», άρθρο στον ιστότοπο InfoBasket.gr, 31 Μαΐου 2022. Τον Αύγουστο του 2022 ανακοινώθηκε ότι το τμήμα καλαθοσφαίρισης της Αθλητικής Ένωσης Τρικάλων θα ετίθετο υπό την σκέπη νέας τρικαλινής ομάδας με σκοπό να λειτουργήσει ως αναπτυξιακή ομάδα, ως προθάλαμος ταλαντούχων αθλητών ώστε να πάρουν τις πρώτες τους εμπειρίες.«Μεγαλώνει η… παρέα της σύμπραξης του Trikala Basket!», άρθρο στον ιστότοπο InfoBasket.gr, 3 Αυγούστου 2022.

Κατόπιν ψηφοφορίας μέσω Διαδικτύου επιλέχθηκε το σήμα του νεοσύστατου σωματείου, καθώς και η ονομασία Trikala Basket. Στους βαθμολογικούς πίνακες της Ε.Ο.Κ. ο σύλλογος εμφανιζόταν με τα νομικά στοιχεία της Α.Μ. Ίκαροι Τρικάλων.

Τον Αύγουστο του 2024 ανακοινώθηκε από κοινού η σύμπραξη του σωματείου Trikala Basket με τον Αθλητικό Οργανισμό Τρίκαλα, με σκοπό οι κυανέρυθροι να αγωνιστούν στην Elite League, διότι τα Trikala Basket είχαν προβιβαστεί στην Elite League. Προς τον σκοπό αυτό συμφωνήθηκε η μετονομασία του Trikala Basket σε «Αθλητικός Όμιλος Τρίκαλα Basket». Ο Αθλητικός Οργανισμός Τρίκαλα αποσύρθηκε από το πρωτάθλημα της National League 1.

 Έμβλημα 

 Παραπομπές 

 Εξωτερικοί σύνδεσμοι 



Κατηγορία:Αθλητικοί σύλλογοι Τρικάλων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2022
Κατηγορία:Σωματεία Ε.Σ.ΚΑ.Θ.